CELEX: 32016D2366
Language: ro
Date: 2016-12-19 00:00:00
Title: Decizia de punere în aplicare (UE, Euratom) 2016/2366 a Comisiei din 19 decembrie 2016 de stabilire a unor modele pentru situația conturilor privind drepturile asupra resurselor proprii și a unui formular pentru rapoartele privind sumele nerecuperabile corespunzătoare drepturilor asupra resurselor proprii în temeiul Regulamentului (UE, Euratom) nr. 609/2014 al Consiliului

22.12.2016   
            
            
               RO
            
            
               Jurnalul Oficial al Uniunii Europene
            
            
               L 350/30
            
         DECIZIA DE PUNERE ÎN APLICARE (UE, Euratom) 2016/2366 A COMISIEI
   din 19 decembrie 2016
   de stabilire a unor modele pentru situația conturilor privind drepturile asupra resurselor proprii și a unui formular pentru rapoartele privind sumele nerecuperabile corespunzătoare drepturilor asupra resurselor proprii în temeiul Regulamentului (UE, Euratom) nr. 609/2014 al Consiliului
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Tratatul de instituire a Comunității Europene a Energiei Atomice,
   având în vedere Regulamentul (UE, Euratom) nr. 609/2014 al Consiliului din 26 mai 2014 privind metodele și procedura de punere la dispoziție a resurselor proprii tradiționale și a resurselor proprii bazate pe TVA și pe VNB și privind măsurile pentru a răspunde necesităților trezoreriei (1), în special articolul 6 alineatul (4) și articolul 13 alineatul (3),
   după consultarea Comitetului consultativ privind resursele proprii,
   întrucât:
   
               (1)
            
            
               Decizia 97/245/CE, Euratom a Comisiei (2) stabilește modalitățile prin care statele membre transmit Comisiei informații privind sistemul de resurse proprii.
            
         
               (2)
            
            
               Decizia 97/245/CE, Euratom are un singur temei juridic, și anume Regulamentul (CE, Euratom) nr. 1150/2000 al Consiliului (3). Ca urmare a intrării în vigoare a Deciziei 2014/335/UE, Euratom a Consiliului (4), transmiterea de informații către Comisie de către statele membre este reglementată de două regulamente ale Consiliului: Regulamentul (UE, Euratom) nr. 608/2014 (5) și Regulamentul (UE, Euratom) nr. 609/2014. Prin urmare, este adecvat ca pentru fiecare dintre aceste regulamente să se adopte o decizie separată de punere în aplicare a Comisiei. Decizia de punere în aplicare (UE, Euratom) 2016/2365 a Comisiei (6) cuprinde dispoziții referitoare la o serie de formulare și la un model pentru raportarea fraudelor și neregularităților care afectează drepturile asupra resurselor proprii tradiționale și pentru inspecțiile în materie de resurse proprii tradiționale prevăzute în Decizia 97/245/CE, Euratom. Prezenta decizie cuprinde dispoziții referitoare la o serie de modele pentru situația conturilor privind drepturile asupra resurselor proprii și la un formular pentru rapoartele privind sumele nerecuperabile corespunzătoare drepturilor asupra resurselor proprii prevăzute în Decizia 97/245/CE, Euratom.
            
         
               (3)
            
            
               Este necesar să se definească modele pentru transmiterea lunară a situației conturilor corespunzătoare contabilității „A” și, respectiv, contabilității „B”, astfel încât acestea să poată fi raportate în mod structurat.
            
         
               (4)
            
            
               Modelele pentru situația conturilor privind drepturile asupra resurselor proprii ar trebui să reflecte ajustarea ratei cheltuielilor de colectare pe care statele membre trebuie să le rețină la colectarea resurselor proprii tradiționale, astfel cum se prevede în Decizia 2014/335/UE, Euratom.
            
         
               (5)
            
            
               Decizia 97/245/CE, Euratom prevede obligația statelor membre de a informa Comisia cu privire la departamentele și agențiile responsabile cu raportarea. Este necesar să se prevadă ca statele membre să comunice, de asemenea, Comisiei orice modificare a acestor informații.
            
         
               (6)
            
            
               Din motive de claritate și de securitate juridică, Decizia 97/245/CE, Euratom ar trebui abrogată.
            
         
               (7)
            
            
               Pentru a asigura utilizarea de către statele membre, cât mai curând posibil, a formularelor modificate, în special a ratei de reținere modificate, prezenta decizie ar trebui să intre în vigoare și să se aplice de la data publicării sale.
            
         
               (8)
            
            
               Din motive de coerență, prezenta decizie și Decizia de punere în aplicare (UE, Euratom) 2016/2365 ar trebui să se aplice de la aceeași dată,
            
         ADOPTĂ PREZENTA DECIZIE:
   Articolul 1
   Statele membre utilizează modelele prevăzute în anexele I, II, III și IV la prezenta decizie pentru a întocmi situația conturilor privind drepturile asupra resurselor proprii, menționată la articolul 6 alineatul (4) din Regulamentul (UE, Euratom) nr. 609/2014.
   Articolul 2
   Statele membre utilizează formularul prevăzut în anexa V la prezenta decizie pentru a întocmi rapoartele privind sumele nerecuperabile corespunzătoare drepturilor asupra resurselor proprii, menționate la articolul 13 alineatul (3) din Regulamentul (UE, Euratom) nr. 609/2014. Acestea transmit rapoartele respective prin intermediul sistemului electronic de gestionare și informare.
   Articolul 3
   Statele membre informează Comisia cu privire la departamentele sau agențiile responsabile cu întocmirea și transmiterea situației conturilor menționate la articolul 1 și a rapoartelor menționate la articolul 2. De asemenea, statele membre comunică Comisiei orice modificare a informațiilor referitoare la departamentele sau agențiile respective.
   Articolul 4
   Decizia 97/245/CE, Euratom se abrogă.
   Articolul 5
   Prezenta decizie intră în vigoare la data publicării în Jurnalul Oficial al Uniunii Europene.
   
      Adoptată la Bruxelles, 19 decembrie 2016.
      
         
            Pentru Comisie
         
         
            Președintele
         
         Jean-Claude JUNCKER
      
   
   
      (1)  JO L 168, 7.6.2014, p. 39.
   
      (2)  Decizia 97/245/CE, Euratom a Comisiei din 20 martie 1997 de stabilire a modalităților de comunicare a informațiilor către Comisie de către statele membre cu privire la sistemul de resurse proprii al Comunităților Europene (JO L 97, 12.4.1997, p. 12).
   
      (3)  Regulamentul (CE, Euratom) nr. 1150/2000 al Consiliului din 22 mai 2000 privind punerea în aplicare a Deciziei 2007/436/CE, Euratom privind sistemul de resurse proprii al Comunităților Europene (JO L 130, 31.5.2000, p. 1).
   
      (4)  Decizia 2014/335/UE, Euratom a Consiliului din 26 mai 2014 privind sistemul de resurse proprii ale Uniunii Europene (JO L 168, 7.6.2014, p. 105).
   
      (5)  Regulamentul (UE, Euratom) nr. 608/2014 al Consiliului din 26 mai 2014 de stabilire a măsurilor de punere în aplicare a sistemului de resurse proprii ale Uniunii Europene (JO L 168, 7.6.2014, p. 29).
   
      (6)  Decizia de punere în aplicare (UE, Euratom) 2016/2365 a Comisiei din 19 decembrie 2016 de stabilire a unor formulare pentru raportarea fraudelor și neregularităților care afectează drepturile asupra resurselor proprii tradiționale și pentru inspecțiile în materie de resurse proprii tradiționale în temeiul Regulamentului (UE, Euratom) nr. 608/2014 al Consiliului (a se vedea pagina 24 din prezentul Jurnal Oficial).
   
      ANEXA I
      
   
      ANEXA II
      
   
      ANEXA III
      
   
      ANEXA IV
      
   
      ANEXA V